**Kroatian jalkapallomaajoukkue** edustaa Kroatiaa kansainvälisissä jalkapalloilun maajoukkuekilpailuissa.

Kroatian jalkapalloliitto perustettiin vuonna 1912, mutta ensimmäisen maaottelunsa joukkue pelasi vasta vuonna 1940. Kansainvälisen jalkapalloliiton FIFA:n jäseneksi Kroatia liittyi ensin vuonna 1941 ja uudelleen vuonna 1992.

Ensimmäisen kerran Kroatia selviytyi arvokisojen lopputurnaukseen vuonna 1996, Englannin EM-kilpailuihin, ja on siitä lähtien lukeutunut Euroopan huippumaajoukkueisiin ja selviytynyt toistuvasti arvokisojen lopputurnauksiin. Joukkueen paras saavutus on MM-hopea Venäjän MM-kilpailuissa 2018. Lisäksi se on saavuttanut MM-pronssia 1998 Ranskan kisoista sekä 2022 Qatarin kisoista, joista ensin mainituissa Davor Šuker voitti kisojen maalikuninkuuden. Pronssijoukkueen rungon muodostivat Jugoslavialle vuonna 1987 nuorten maailmanmestaruuden voittaneet pelaajat. Joukkue on pelannut jokaisissa MM-kisoissa, joihin se on karsinut itsenäisenä valtiona, paitsi vuoden 2010 MM-kisoissa.

Historiaa
---------

Davor Šuker voitti Ranskan MM-kilpailujen 1998 parhaan maalintekijän palkinnon kuudella maalillaan.
Kroatian maajoukkueen pelaajia MM-kilpailuissa 2014.
Kroatiassa on pelattu jalkapalloa 1900-luvun alkuvuosista lähtien, mutta ennen 1990-lukua kroatialaispelaajat pelasivat Jugoslavian kuningaskunnan (1919–1939), Kroatian banovinan (1939–1941), itsenäisen Kroatian valtion (1941–1945) ja Jugoslavian sosialistisen liittotasavallan (1945–1990) maajoukkueissa (ks. Jugoslavian jalkapallomaajoukkue).

Vuonna 1907 Kroatian epävirallinen maajoukkue pelasi ensimmäiset kaksi ottelua Prahassa Slavia Prahaa vastaan. Kroatia hävisi kummatkin ottelut. Ensimmäisen virallisen maajoukkueottelun Kroatia pelasi Sveitsiä vastaan 2. huhtikuuta 1940. Kroatia voitti Zagrebissa pelatun ottelun 4–0. Ennen Kroatian liittymistä Jugoslavian liittotasavaltaan maajoukkue pelasi 19 ottelua, joista voitti 9. Vuonna 1952 Kroatia pelasi yhden maaottelun Indonesiaa vastaan. Vuonna 1990 saatuaan itsenäisyyden Kroatia pelasi ystävyysottelun Yhdysvaltoja vastaan 17. lokakuuta 1990. Tämä ottelu oli itsenäisen Kroatian ensimmäinen. Kroatia voitti ottelun 2–1. Ensimmäisen virallisen ottelun Kroatia pelasi vuoden 1996 EM-kilpailujen karsinnoissa 4. syyskuuta 1994 Tallinnassa. Saman vuoden lokakuussa Kroatia pelasi ensimmäisen virallisen kotiottelunsa Liettuaa vastaan. Kroatia voitti karsinnoissa lohkonsa ja pääsi mukaan ensimmäistä kertaa suureen turnaukseen. Kroatia sijoittui lopulta viidenneksi ensimmäisissä EM-kisoissaan hävittyään puolivälierissä Saksalle.

Kroatia selvisi myös vuoden 1998 MM-kilpailuihin oltuaan ensin karsinnoissa lohkonsa toinen ja voitettuaan jatkokarsinnoissa Ukrainan. Kroatia sijoittui alkulohkossa toiseksi voitettuaan Jamaikan ja Japanin sekä hävittyään Argentiinalle. Pudotuspeleissä se kukisti Romanian ja Saksan ennen kuin hävisi välieräottelussa Ranskalle. Joukkue saavutti lopulta turnauksessa pronssia voitettuaan pronssiottelussa Alankomaat 2–1. Kroatian Davor Šuker oli turnauksen paras maalintekijä kuudella maalillaan. 

Kroatia oli alkuvuodesta 1999 FIFA-rankingissa kolmantena useita kuukausia, mikä on edelleen Kroatian paras sijoitus FIFA-rankingissa. Kroatia karsiutui vuoden 2000 EM-kilpailuista. Kroatia selvisi Etelä-Korean ja Japanin MM-kilpailuihin 2002, mutta hävittyään alkulohkossa Meksikolle ja Ecuadorille jäi Kroatia lopulta alkulohkonsa kolmanneksi. Portugalin EM-kilpailuissa 2004 Kroatia pelasi alkulohkossaan tasapelit Ranskaa ja Sveitsiä vastaan ja hävisi Englannille. Kroatia jäi lohkonsa kolmanneksi ja karsiutui pudotuspeleissä. Sama kohtalo oli Saksan MM-kilpailuissa kaksi vuotta myöhemmin: tappio Brasilialle ja tasapelit Australiaa ja Japania vastaan jättivät Kroatian alkulohkossaan kolmanneksi. MM-kilpailujen jälkeen Kroatian päävalmentajaksi tuli Slaven Bilić. EM-kilpailuissa 2008 Kroatia voitti oman alkulohkonsa, mutta hävisi puolivälierissä Turkille rangaistuspotkukilpailun jälkeen. Etelä-Afrikan MM-kilpailujen karsinnoissa Kroatia jäi lohkonsa kolmanneksi Englannin ja Ukrainan jälkeen, jolloin Kroatia ei selvinnyt lopputurnaukseen. EM-kilpailuissa 2012 Kroatia sijoittui alkulohkonsa kolmanneksi voitettuaan Irlannin, pelattuaan tasapelin Italiaa vastaan ja hävittyään Espanjalle. Brasilian MM-kilpailuissa 2014 Kroatia oli jälleen alkulohkonsa kolmas voitettuaan vain Kamerunin ja hävittyään Brasilialle ja Meksikolle.

Vuoden 2016 EM-kilpailujen karsinnoissa Kroatia arvottiin samaan H-lohkoon Italian, Norjan, Bulgarian, Azerbaidžanin ja Maltan kanssa. Ensimmäisen kahden ottelun maaliton tasapeli Azerbaidžania ja tappio Norjaa vastaan johtivat Kroatian jalkapalloliiton yksimieliseen päätökseen irtisanoa Niko Kovač päävalmentajan paikalta. Hänen tilalleen nimetyn Ante Čačićin alaisuudessa Kroatia nousi lohkossaan toiseksi, mikä riitti suoraan paikkaan Ranskan EM-kisoissa. Viimeisessä ystävyysottelussa ennen itse kilpailuja, *Vatreni* kohtasi Rijekan satamakaupungissa San Marinon maajoukkueen. Tässa kohtaamisessa Kroatia kirjautti itsensä historiaan voittamalla San Marinon lukemin 10–0 (kyseinen voitto oli Kroatian siihen astisen historian suurin). Lopputurnauksessa Kroatia voitti alkulohkonsa kukistettuaan Turkin ja Espanjan sekä pelattuaan tasan Tšekin kanssa. Neljännesvälierissä se hävisi tulevalle mestarille Portugalille jatkoajalla.

Venäjän MM-kilpailujen karsinnoissa Kroatia pelasi samassa lohkossa Islannin, Suomen, Turkin, Kosovon ja Ukrainan kanssa. Kroatia sijoittui lohkossa Islannin jälkeen toiseksi, ja selviytyi kisoihin kukistettuaan jatkokarsinnassa Kreikan. Lopputurnauksessa Kroatia voitti alkulohkonsa puhtaalla pelillä kukistettuaan Nigerian, Argentiinan ja Islannin. Pudotuspeleissä se voitti Tanskan ja Venäjän rangaistuspotkukilpailussa ja välierässä Englannin jatkoajalla. 15. heinäkuuta 2018 Kroatia pelasi ensimmäistä kertaa maansa historiassa MM-kisojen loppuottelussa , jonka se hävisi Ranskaa vastaan maalein 2–4. Kroatian Luka Modrić valittiin turnauksen parhaaksi pelaajaksi.

Arvokisat
---------

### Maailmanmestaruuskilpailut

* 1930–1990 – *Ei osallistunut, oli osa Jugoslaviaa*
* 1994 – *Ei osallistunut, tuli FIFA:n jäseneksi liian myöhään osallistuakseen*
* 1998 – Pronssia
* 2002 – 1. kierroksella
* 2006 – 1. kierroksella
* 2010 – *Ei selviytynyt karsinnoista*
* 2014 – 1. kierroksella
* 2018 – Hopeaa
* 2022 – Pronssia

### Euroopan mestaruuskilpailut

* 1960–1992 – *Ei osallistunut, oli osa Jugoslaviaa*
* 1996 – Puolivälierissä
* 2000 – *Ei selviytynyt karsinnoista*
* 2004 – 1. kierroksella
* 2008 – Puolivälierissä
* 2012 – 1. kierroksella
* 2016 – Puolivälierissä
* 2020 – Neljännesvälierissä

Pelaajat
--------

*Kroatian joukkue Kansojen liigan otteluissa Espanjaa vastaan 15. marraskuuta 2018 ja Englantia vastaan 18. marraskuuta 2018.* 

Maalivahdit
* 01 Dominik Livaković — (Kroatia NK Dinamo Zagreb)
* 12 Lovre Kalinić — (Belgia KAA Gent)
* 23 Karlo Letica — (Belgia Club Brugge)

Puolustajat
* 02 Šime Vrsaljko — (Italia FC Internazionale Milano)
* 03 Antonio Milić — (Belgia RSC Anderlecht)
* 05 Matej Mitrović — (Belgia Club Brugge)
* 06 Dejan Lovren — (Englanti Liverpool)
* 13 Dule Caleta-Car — (Ranska Olympique de Marseille)
* 16 Tin Jedvaj — (Saksa Bayer 04 Leverkusen)
* 21 Domagoj Vida — (Turkki Beşiktaş)
* 22 Josip Pivarić — (Ukraina FK Dynamo Kiova)

Keskikenttäpelaajat
* 07 Ivan Rakitić — (Espanja FC Barcelona)
* 08 Mateo Kovačić — (Englanti Chelsea)
* 08 Nikola Vlasić — (Venäjä PFK TsSKA Moskova)
* 10 Luka Modrić *(Kapteeni)* — (Espanja Real Madrid)
* 11 Marcelo Brozović — (Italia FC Internazionale Milano)
* 14 Filip Bradarić — (Italia Cagliari Calcio)
* 15 Mario Pašalić — (Italia Atalanta)
* 17 Marko Rog — (Italia SSC Napoli)
* 19 Milan Badelj — (Italia SS Lazio)

Hyökkääjät
* 04 Ivan Perišić — (Italia FC Internazionale Milano)
* 07 Josip Brekalo — (Saksa VfL Wolfsburg)
* 09 Andrej Kramarić — (Saksa TSG 1899 Hoffenheim)
* 18 Ante Rebić — (Saksa Eintracht Frankfurt)
* 20 Marko Pjaca — (Italia ACF Fiorentina)

Entisiä pelaajia
----------------


|  |  |  |
| --- | --- | --- |
| 
* Aljoša Asanović
* Slaven Bilić
* Zvonimir Boban
* Alen Bokšić
* Robert Jarni
* Niko Kovač
* Robert Kovač
* Mateo Kovačić
* Niko Kranjčar

 | 
* Dražen Ladić
* Mario Mandžukić
* Ivica Olić
* Stipe Pletikosa
* Robert Prosinečki
* Ivan Rakitić
* Milan Rapaić
* Eduardo da Silva
* Dario Šimić

 | 
* Josip Šimunić
* Zvonimir Soldo
* Darijo Srna
* Mario Stanić
* Igor Štimac
* Danijel Subašić
* Davor Šuker
* Igor Tudor

 |

Päävalmentajat
--------------

* 1990–1991 Kroatia Dražan Jerković
* 1992–1993 Kroatia Stanko Poklepović
* 1993–1994 Kroatia Vlatko Marković
* 1994–2000 Kroatia Miroslav Blažević
* 2000–2002 Kroatia Mirko Jozić
* 2002–2004 Kroatia Otto Barić
* 2004–2006 Kroatia Zlatko Kranjčar
* 2006–2012 Kroatia Slaven Bilić
* 2012–2013 Kroatia Igor Štimac
* 2013–2015 Kroatia Niko Kovač
* 2015–2017 Kroatia Ante Cačić
* 2017–0000 Kroatia Zlatko Dalić

Pelaajaennätykset
-----------------

*Tilanne 30. kesäkuuta 2021.*

### Eniten otteluita

   

**Vahvennetut pelaajat vielä aktiivisia** 

| # | Nimi | Ottelut | Maalit |
| --- | --- | --- | --- |
| 1. | **Luka Modrić** | 154 | 23 |
| 2. | Darijo Srna | 134 | 22 |
| 3. | Stipe Pletikosa | 114 | 0 |
| 4. | Ivan Rakitić | 106 | 15 |
| 5. | Josip Šimunić | 105 | 3 |
| 6. | Ivica Olić | 104 | 20 |
| **Ivan Perišić** | 104 | 30 |
| 8. | Vedran Ćorluka | 103 | 4 |
| 9. | Dario Šimić | 100 | 3 |
| 10. | **Domagoj Vida** | 92 | 4 |

### Eniten maaleja

   

**Vahvennetut pelaajat vielä aktiivisia** 

| # | Nimi | Maalit | Ottelut |
| --- | --- | --- | --- |
| 1. | Davor Šuker | 45 | 69 |
| 2. | **Mario Mandžukić** | 33 | 89 |
| 3. | **Ivan Perišić** | 30 | 104 |
| 4. | Eduardo da Silva | 29 | 64 |
| 5. | Darijo Srna | 22 | 134 |
| 6. | Ivica Olić | 20 | 104 |
| 7. | **Luka Modrić** | 18 | 142 |
| 8. | Goran Vlaović | 15 | 52 |
| Niko Kranjčar | 15 | 81 |
| Ivan Rakitić | 15 | 106 |
|

Lähteet
-------

1. ↑  Croatia hire Ante Cacic as manager to replace Niko Kovac
2. ↑  Pašalić the hero, Modrić the legend  27.3.2021. Hrvatski Nogometni Savez. Viitattu 28.3.2021. (englanniksi)
3. ↑  FIFA Men's Ranking *FIFA.com*.  6.4.2023. Fédération Internationale de Football Association (FIFA). Viitattu 31.5.2023. (englanniksi)
4. 1 2  Croatian national football team / Throughout history Hrvatski nogometni savez. Viitattu 27.7.2015. (englanniksi)
5. ↑  1998 FIFA World Cup France *fifa.com*.  Arkistoitu 5.8.2020. Viitattu 17.8.2020. (englanniksi)
6. ↑  Bilic appointed new Croatia coach  25. heinäkuuta 2006. BBC. Viitattu 27.7.2015. (englanniksi)
7. ↑  HNS TERMINATES NIKO KOVAČ'S CONTRACT *hns-cff.hr*.  9.9.2015. Hrvatski nogometni savez.  "Croatian Football Federation Executive Committee decided Wednesday to terminate Niko Kovač's contract as Croatia head coach." Viitattu 5.6.2016. (englanniksi)
8. ↑  ANTE ČAČIĆ TAKES OVER CROATIA REINS *hns-cff.hr*.  21.9.2015. Hrvatski nogometni savez.  "On Monday, Croatian Football Federation Executive Committee has appointed 61-year-old Ante Čačić as the head coach of the Croatian national team." Viitattu 5.6.2016. (englanniksi)
9. ↑  Malta 0–1 Croatia  21.9.2015. BBC Global News Ltd..  "Croatia clinched a Euro 2016 automatic qualifying spot by beating Malta to pip Norway to second place in Group H." Viitattu 5.6.2016. (englanniksi)
10. ↑  Croatia head to ‪#‎EURO2016‬ on the back of their biggest ever win after beating San Marino 10-0. Next up: Turkey national football team *Facebook*.  5.6.2016. Union of European Football Associations (UEFA). Viitattu 11.6.2016. (englanniksi)
11. ↑  Euro 2016 *terrikon.com*. Viitattu 17.8.2020. (englanniksi)
12. ↑  Kosovo Huuhkajien MM-karsintalohkoon *palloliitto.fi*.  9.6.2016. Suomen Palloliitto ry – Finlands Bollförbund rf.  Arkistoitu 7.8.2016. "Syksyllä alkavia MM-karsintoja on Euroopan karsintalohkojen osalta täydennetty ja Suomen lohkoon tulee kuudentena maana mukaan Kosovo." Viitattu 11.6.2016.
13. ↑  Preliminary Draw *FIFA.com*. Fédération Internationale de Football Association (FIFA).  Arkistoitu 30.7.2015. "The Preliminary Draw has been completed" Viitattu 27.7.2015. (englanniksi)
14. ↑  ISLANTI ETENI MM-KISOIHIN, KROATIA JATKOKARSINTAAN *fins.space*.  9.10.2017. Viitattu 17.8.2020. [vanhentunut linkki]
15. ↑  Kroatia ja Sveitsi jalkapallon MM-kisoihin *uusisuomi.fi*.  12.11.2017. Viitattu 17.8.2020.
16. 1 2  FIFA World Cup 2018 *terrikon.com*. Viitattu 17.8.2020. (englanniksi)
17. ↑  Uskomaton trilleri! Kroatia MM-finaaliin jatkoaikamaalilla - Englannin unelma murtui *iltalehti.fi*. Viitattu 11.7.2018.
18. ↑  Kroatian supertähdelle pientä lohtua – MM-kisojen paras pelaaja sai palkintonsa *mtvuutiset.fi*.  15.7.2018. Viitattu 17.8.2020.
19. 1 2  Appearances for Croatia National Team rsssf. Viitattu 1.7.2021. (englanniksi)
20. ↑  Goalscoring for Croatia National Team rsssf. Viitattu 1.7.2021. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kroatian jalkapallomaajoukkue**.
* Ottelutilastoja (RSSSF)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Euroopan miesten jalkapallomaajoukkueet (UEFA) |
| --- |
|  |
| Nykyiset | 
* Alankomaat
* Albania
* Andorra
* Armenia
* Azerbaidžan
* Belgia
* Bosnia ja Hertsegovina
* Bulgaria
* Englanti
* Espanja
* Färsaaret
* Georgia
* Gibraltar
* Irlanti
* Islanti
* Israel
* Italia
* Itävalta
* Kazakstan
* Kosovo
* Kreikka
* Kroatia
* Kypros
* Latvia
* Liechtenstein
* Liettua
* Luxemburg
* Malta
* Moldova
* Montenegro
* Norja
* Pohjois-Irlanti
* Pohjois-Makedonia
* Portugali
* Puola
* Ranska
* Romania
* Ruotsi
* Saksa
* San Marino
* Serbia
* Skotlanti
* Slovakia
* Slovenia
* Suomi
* Sveitsi
* Tanska
* Tšekki
* Turkki
* Ukraina
* Unkari
* Valko-Venäjä
* Venäjä
* Viro
* Wales

 |
|  |
| Entiset | 
* Itä-Saksa
* Jugoslavia
* Neuvostoliitto
* Saar
* Serbia ja Montenegro
* Tšekkoslovakia

 |

 |

KroatiaKroatian jalkapallo
Lajiliitto: Kroatian jalkapalloliitto   

Pääsarja:1. HNL | 2.sarjataso: 2. HNL | Naisten pääsarja: 1. HNLŽ   

Cup-kilpailut: Kroatian cup | Kroatian Super cup   

Maajoukkueet: Kroatian maajoukkue | Kroatian naisten maajoukkue | Alle 21-vuotiaiden maajoukkue